《喜崇鉴弟捷报》
明代·张嗣纲

昨夜金星灿紫微，何来捷报马如飞。群才竞拟标黄榜，仲子能先竖赤旗。

最喜秋香生梓里，应知春色满皇畿。今朝暂醉槐黄酒，指日还看柳染衣。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。